Diari Oficial de la Generalitat Valenciana


Sumari del DOGV 5672, del 03-01-2008 (2007/15990)

ORDE de 28 de desembre de 2007, de la Conselleria d'Agricultura, Pesca i Alimentació, per la qual s'aproven les bases de les ajudes a les inversions en millora de les condicions de transformació i comercialització dels productes agrícoles i de l'alimentació, per al període 2007/2013.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5672

Data del DOGV
:   03-01-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/15156


Data del document
:   28-12-2007

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Correcció d'errades

Anàlisi jurídica

 Descriptors 

:   * Agència Valenciana de Foment i Garantia Agrària
    * indústria alimentària
    * desenvolupament rural
    * ajuda pública
    * petita i mitjana empresa
    * suport econòmic
    * ajuda a l'agricultura
    * indústria agrària
    * transformació alimentària
    * comercialització
    * FEOGA Garantia
    * ajuda a la inversió

ORDE de 28 de desembre de 2007, de la Conselleria d'Agricultura, Pesca i Alimentació, per la qual s'aproven les bases de les ajudes a les inversions en millora de les condicions de transformació i comercialització dels productes agrícoles i de l'alimentació, per al període 2007/2013. [2007/15209]  
El concepte de sistema agroalimentari engloba activitats econòmiques basades en la producció, transformació i comercialització dels productes de l'agricultura, la pesca i l'alimentació. La part de transformació i comercialització en fase majorista rep la denominació genèrica d'indústria agroalimentària.  
L'establiment d'un nou escenari comunitari de finançament de la política de desenvolupament rural completa les polítiques d'ajuda al mercat i als ingressos aplicades en el marc de la política agrícola comuna, i contribuïx als objectius generals en matèria de política de cohesió econòmica i social, competitivitat i desenvolupament sostenible.  
Les activitats del nou Fons Europeu Agrícola de Desenvolupament Rural (d'ara en avant, FEADER) i les operacions a què contribuïx han de ser coherents i compatibles amb les altres polítiques comunitàries, i per al septenni 2007/2013 aconsellen l'elaboració d'un nou instrument normatiu que permeta l'aplicació, en l'àmbit territorial de la Comunitat Valenciana, de les polítiques comunitària, nacional i autonòmica de suport al sistema agroalimentari.  
Per a això, per mitjà d'esta orde es canalitza el procediment de gestió dels següents règims d'ajudes: per a les empreses del sector agrícola, finançades pel FEADER, i també amb caràcter subsidiari, ajudes amb fons propis de la Generalitat Valenciana, com a continuació de règims anteriors compatibles amb el marc comunitari d'ajudes estatals en els dits sectors, sense perjudici de detallar les particularitats de la gestió dels fons FEADER, i que l'Agència Valenciana de Foment i Garantia Agrària (AVFGA) siga l'òrgan de gestió d'estos.  
Addicionalment, s'hi preveuen unes ajudes especifiques per a les actuacions estratègiques en l'àmbit de les grans inversions productives de caràcter col·lectiu sectorial sustentades en processos d'integració empresarial i dirigides a impulsar la societat del coneixement, la innovació tecnològica, la protecció del medi ambient i la transformació dels sectors afectats. Igualment, s'hi preveuen ajudes diferenciades per a la cooperació en el desenvolupament de nous productes, processos i tecnologies en el sector agrícola i alimentari, i en el sector forestal.  
En la regulació de les ajudes agrícoles i de l'alimentació s'han tingut en compte les disposicions que contenen:  
- els articles 28 i 29 del Reglament (CE) núm. 1698/2005, del Consell, de 20 de setembre de 2005, relatiu a l'ajuda al desenvolupament rural a través del Fons Europeu Agrícola de Desenvolupament Rural,  
- els articles 19 i 20 del Reglament (CE) núm. 1974/2006, de la Comissió, de 15 de desembre de 2006, pel qual s'establixen disposicions d'aplicació del Reglament (CE) núm. 1698/2005, del Consell, relatiu a l'ajuda al desenvolupament rural a través del Fons Europeu Agrícola de Desenvolupament Rural,  
- el Reglament (CE) núm. 1975/2006, de la Comissió, de 7 de desembre de 2006, pel qual s'establixen disposicions d'aplicació del reglament (CE) núm. 1698/2005, del Consell, pel que fa a l'aplicació dels procediments de control i la condicionalitat en relació amb les mesures d'ajuda al desenvolupament rural,  
- el Reglament (CE) núm. 70/2001, de la Comissió, de 12 de gener de 2001, relatiu a l'aplicació dels articles 87 i 88 del Tractat CE a les ajudes estatals a les petites i mitjanes empreses (L10, de 13.01.2001), modificat per mitjà del Reglament (CE) 1857/2006, de la Comissió, de 15 de desembre de 2006, i del Reglament 1976/2006, de 20 de desembre de 2006,  
- el Reglament (CE) 1998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat a les ajudes de minimis,  
- les directrius comunitàries sobre ajudes estatals de salvament i de reestructuració d'empreses en crisi (2004/ C 244/02) (text pertinent a l'efecte de l'EEE).  
En l'àmbit nacional, les directrius estratègiques de la mesura de suport a les inversions en la indústria agroalimentària estan contingudes en el Pla Estratègic Nacional de Desenvolupament Rural 2007/2013, comunicat el 2 d'abril de 2007, i en el Marc Nacional de Desenvolupament Rural 2007/2013, aprovat en el Comité de Desenvolupament Rural de 25 d'octubre de 2007. La mesura ha sigut declarada en els dos documents com a horitzontal i, per tant, d'obligada aplicació a tot el territori nacional espanyol, amb el codi núm. 123.  
En conseqüència, s'inclou en el Pla de Desenvolupament Rural de la Comunitat Valenciana per al període 2007/2013, en l'eix 1, dins de l'objectiu general de l'augment del valor afegit dels productes agrícoles i forestals.  
Igualment, la gestió dels diferents tipus d'ajuda regulats en esta orde se sotmet a les disposicions de la Llei 38/2003, General de Subvencions, i del Reial Decret 887/2006, pel qual s'aprova el seu reglament.  
Per això, i en virtut de les facultats que em conferix l'article 28e de la Llei 12/2007, del Consell, i l'article 47.3 del text refós de la Llei d'Hisenda Pública de la Generalitat Valenciana,  
ORDENE  
Article 1. Objecte i àmbit  
Aprovar les bases que regulen la concessió d'ajudes a les inversions dirigides a la millora de les condicions de transformació i comercialització dels productes agrícoles i de l'alimentació, exclosa la producció primària de productes agrícoles, i de les ajudes per a la cooperació en el desenvolupament de nous productes, processos i tecnologies en el sector agrícola i alimentari, en l'àmbit territorial de la Comunitat Valenciana.  
Article 2. Finançament de les ajudes  
1. Les ajudes regulades en esta orde estaran finançades en el sector agrícola pel FEADER en un 36%, i la resta se sufragarà entre el Ministeri d'Agricultura, Pesca i Alimentació i la Generalitat Valenciana, en els percentatges que es determinen en el Marc Nacional i el Programa de Desenvolupament Rural de la Comunitat Valenciana.  
2. Igualment, per esgotament de les dotacions comunitàries, i subsidiàriament del règim finançat per FEADER, podran concedir-se ajudes amb fons propis de la Generalitat Valenciana, per als mateixos fins, en les condicions fixades en el Reglament (CE) núm. 70/2001, de la Comissió, de 12 de gener de 2001, relatiu a l'aplicació dels articles 87 i 88 del Tractat CE a les ajudes estatals a les petites i mitjanes empreses, i en el Reglament (CE) 1998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat a les ajudes de minimis.  
3. Per a cada exercici, es publicaran en el DOCV les convocatòries per a cada any i les línies de subvenció, juntament amb l'import global màxim, que finance les ajudes en funció de les disponibilitats pressupostàries anuals.  
Article 3. Bases  
1. La concessió de les ajudes es regirà per les bases que figuren en l'annex I d'esta orde, per a les inversions dirigides a la millora de les condicions de transformació i comercialització dels productes agrícoles i de l'alimentació, i en l'annex II, per a les ajudes per a la cooperació en el desenvolupament de nous productes, processos i tecnologies en el sector agrícola i alimentari.  
2. Els impresos per a la sol·licitud i el pagament de les ajudes regulades en estes bases es publicaran anualment juntament amb la convocatòria d'ajudes corresponent.  
DISPOSICIONS ADDICIONALS  
Primera  
1. Tots els actes dictats en els expedients de subvenció s'entendran condicionats al fet que en la resolució de concessió corresponent subsistisquen les mateixes circumstàncies de fet i de dret existents en el moment en què es van produir els actes.  
2. Les subvencions finançades per fons de la Unió Europea es regiran per la normativa comunitària en primer lloc, i també per les normes nacionals de desenvolupament i transposició.  
Segona  
La concessió de les ajudes finançades pel FEADER previstes en esta orde quedarà supeditada a l'aprovació del Programa de Desenvolupament Rural de la Comunitat Valenciana per al període 2007/2013 i, quant a les ajudes amb fons propis de la Generalitat Valenciana, a les disposicions dels articles 87 i 88 del Tractat Constitutiu de la Comunitat Europea i la resta de normativa aplicable sobre competència.  
DISPOSICIÓ DEROGATÒRIA  
Queda derogada l'Orde de 12 de març de 2001, de la conselleria d'Agricultura, Pesca i Alimentació, per la qual es regulen les ajudes a les inversions en millora de les condicions de transformació i comercialització dels productes agraris, silvícoles, pesquers i de l'alimentació, i totes les seues modificacions posteriors.  
DISPOSICIONS FINALS  
Primera  
En tot allò no regulat en esta orde s'aplicaran les disposicions del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, i també els preceptes bàsics de la Llei 38/2003, de 17 de novembre, General de Subvencions, i del Reial Decret 887/2006, de 21 de juliol, pel qual s'aprova el Reglament de la Llei General de Subvencions, i l'article 28e de la Llei 12/2007, del Consell.  
Segona  
Esta orde produirà efecte a partir de l'endemà de la publicació en el Diari Oficial de la Comunitat Valenciana.  
València, 28 de desembre de 2007  
La consellera d'Agricultura, Pesca i Alimentació,  
MARITINA HERNÁNDEZ MIÑANA  
ANNEX I  
Bases del règim de les ajudes a les inversions dirigides a la millora de les condicions de transformació i comercialització dels productes agraris, i de l'alimentació.  
Les bases reguladores d'estes ajudes contenen les especificacions següents:  
Primera. Objecte  
1. Establir, en l'àmbit territorial de la Comunitat Valenciana, les bases del règim d'ajudes a les inversions en millora de les condicions de transformació i comercialització dels productes agrícoles i de l'alimentació, finançades pels fons del FEADER, en el marc del Reglament (CE) núm. 1698/2005, del Consell, de 20 de setembre, en el del Pla Estratègic Nacional de Desenvolupament Rural, en el del Marc Nacional de Desenvolupament Rural i en el del Pla de Desenvolupament Rural de la Comunitat Valenciana per al període 2007/2013.  
2. Establir les bases d'un règim d'ajudes en l'àmbit del Pla Millorar Agrorural de la Comunitat Valenciana, finançat amb fons propis de la Generalitat Valenciana, i subsidiari del règim finançat pel FEADER. Les ajudes regulades en este règim es guiaran pels mateixos requisits i condicions generals que les concedides amb finançament comunitari, i podran concedir-se per esgotament de les dotacions comunitàries, amb fons propis de la Generalitat Valenciana, per als mateixos fins, en les condicions fixades en el Reglament (CE) núm. 70/2001, de la Comissió, de 12 de gener de 2001, relatiu a l'aplicació dels articles 87 i 88 del Tractat CE a les ajudes estatals a les petites i mitjanes empreses (L 10, de 13.01.2001), i en el Reglament (CE) 1998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat a les ajudes de minimis.  
3. Si les convocatòries anuals obertes en un exercici pressupostari o els següents així ho permeten, un beneficiari, per a un mateix projecte d'inversió, podrà sol·licitar ajudes finançades per les diferents fonts de finançament, però en tot cas només podrà rebre ajudes per una.  
Segona. Beneficiaris  
Podran ser beneficiaris de les ajudes a què es referixen les presents bases, en funció dels requisits establits en les normes reguladores del tipus d'intervenció o finançament, els següents:  
A) Ajudes finançades pel FEADER   
1. Les persones físiques o jurídiques sobre les quals recaiga la càrrega financera de les inversions, materials o immaterials, i despeses que es consideren subvencionables, d'execució en l'àmbit territorial de la Comunitat Valenciana, que realitzen l'activitat per a la qual s'atorga l'ajuda, i que posseïsquen la condició de microempresa i petita i mitjana empresa definides segons els criteris establits de la Recomanació 2003/361/CE, de la Comissió (2003/361/CE, de 06.05.2003).  
2. Per a les empreses que no estiguen previstes en l'apartat 1 de l'article 2 de la dita recomanació i que tinguen menys de 750 empleats o un volum de negocis anual (darrer exercici tancat) inferior a 200 milions d'euros, calculats d'acord amb l'esmentada recomanació, la intensitat màxima de l'ajuda es reduirà a la mitat.  
3. També podran acollir-se a estes ajudes, amb els límits esmentats en els apartats anteriors i en les quanties que més avant es determinaran, les noves instal·lacions o inversions impulsades per processos de fusió, integració o agrupació empresarial l'objectiu de les quals siga concentrar l'oferta o proporcionar servicis amb finalitat sectorial.  
4. Les inversions auxiliades hauran de complir les normes comunitàries aplicables. En el cas que les inversions es realitzen a l'efecte del compliment de normes comunitàries, només es beneficiaran de l'ajuda les inversions efectuades per les microempreses destinades al compliment d'una nova norma comunitària.  
5. L'ajuda no es concedirà a les empreses en crisi, d'acord amb la definició establida en les directrius comunitàries sobre ajudes estatals de salvament i de reestructuració d'empreses en crisi (DO C 244, de 01.10.2004).  
B) Ajudes finançades amb fons propis de la Generalitat Valenciana  
1. Amb caràcter general, el beneficiari haurà de complir les mateixes condicions establides per al finançament comunitari de FEADER.  
2. Les empreses quesuperen les xifres esmentades en l'apartat A.2 en nombre d'empleats o volum de negocis i que, per tant, no puguen acollir-se a la intensitat de l'ajuda reduïda, podran optar a una ajuda màxima de 200.000 euros durant qualsevol període de tres exercicis fiscals, en les condicions establides en les presents bases i en les del Reglament (CE) 1998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat a les ajudes de minimis.  
A este efecte, addicionalment, se sol·licitaran del beneficiari les declaracions responsables següents:  
a) Sobre ajudes de minimis concedides en l'exercici fiscal corrent i en els dos exercicis anteriors.  
b) Sobre altres ajudes rebudes per als mateixos costos subvencionables, a fi de comprovar que no se superen els limites de l'article 2.5 del Reglament 1998/2006, de la Comissió, de 15 de desembre de 2006.  
El beneficiari serà informat per escrit de l'import previst de l'ajuda, així com del seu caràcter de minimis, fent referència expressa a l'esmentat Reglament 1998/2006.  
Tercera. Obligacions dels beneficiaris  
1. Amb caràcter general, els beneficiaris de les ajudes hauran de:  
a) Complir l'objectiu, executar el projecte o realitzar l'activitat que fonamenta la concessió de la subvenció.  
b) Justificar el compliment dels requisits i les condicions, com també la realització del projecte o activitat, i el compliment de la finalitat que determinen la concessió o el gaudi de la subvenció.  
Portar una comptabilitat separada, o un codi comptable adequat, per a totes les transaccions relatives a l'operació cofinançada pel FEADER.  
c) Sotmetre's a les actuacions de comprovació, que ha d'efectuar l'òrgan concedent, com també a qualssevol altres de comprovació i control financer que corresponen a la Intervenció General en relació amb les subvencions i ajudes concedides, i aportar la informació que li siga requerida en l'exercici d'estes actuacions. Així mateix, hauran de sotmetre's als controls sobre el terreny i a posteriori que haja de realitzar l'autoritat de gestió del programa i qualsevol altre organisme de la Comissió amb competències de control de fons FEADER.  
Els beneficiaris de les ajudes cofinançades pel FEADER i, per tant, incloses en el Programa de Desenvolupament Rural (PDR) seran sotmesos als controls establits en el Reglament (CE) 1975/2006, de la Comissió, i així mateix hauran de mantindre a disposició de la Comissió els justificants de despeses i d'ingressos de l'operació cofinançada pel FEADER, almenys durant els 3 anys següents a l'any en què l'organisme pagador realitze el pagament final.  
d) Acreditar, amb anterioritat a dictar-se la proposta de resolució de concessió, que es troben al corrent en el compliment de les seues obligacions tributàries i davant de la Seguretat Social.  
e) Comunicar a l'òrgan concedent, en la sol·licitud de subvenció, així com en qualsevol moment de la vigència de l'expedient, la sol·licitud i/o l'obtenció d'altres ajudes per a la mateixa finalitat per altres administracions o ens públics. En el cas que la sol·licitud o concessió d'altres ajudes s'efectue durant la tramitació de l'expedient, esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
f) Prendre les mesures necessàries per a fer l'adequada publicitat del caràcter públic del finançament d'activitats, inversions o actuacions de qualsevol tipus que siguen objecte de subvenció, en els termes reglamentàriament establits.  
Quan l'actuació subvencionada pertanyent a una mesura inclosa en el Programa de Desenvolupament Rural (PDR) done lloc a una inversió el cost total de la qual supere els 50.000 euros, el beneficiari col·locarà una placa explicativa en què figurarà una descripció del projecte o de l'operació (que ocuparà com a mínim el 25% de la placa), així com la bandera europea i el lema «Fons Europeu Agrícola per al Desenvolupament Rural: Europa invertix en zones rurals».  
g) Procedir al reintegrament dels fons percebuts quan pertoque, d'acord amb el que s'establix en els articles 36, 37 i 40 de la Llei 38/2003, de 17 de novembre, General de Subvencions.  
i) Permetre a la conselleria d'Agricultura, Pesca i Alimentació, o a les entitats nomenades per a això, el control de qualitat dels treballs realitzats i el material utilitzat.  
j) Estar inscrit o actualitzar la seua situació registral en el Registre d'Establiments Agroalimentaris abans del pagament corresponent a l'última anualitat de l'ajuda concedida. L'incompliment d'esta obligació implicarà el reintegrament de les ajudes parcials rebudes i els interessos corresponents.  
k) No ser deutor de la Hisenda de la Comunitat Valenciana per deutes vençuts, liquidats i exigibles.  
l) I qualsevol altra que legalment corresponga com a beneficiari de subvencions publiques.  
Seran subvencionables pel FEADER les activitats de transformació i comercialització el producte final de les quals estiga inclòs en l'annex I del Tractat, i en particular les susceptibles d'enquadrar-se en alguns dels sectors següents:  
Hortofructícola fresc i creïlles  
Hortofructícola transformat (inclou sucs i conserves, congelats i deshidratats)  
Fruites seques  
Vins i alcohols  
Oli d'oliva verge i oleaginoses  
Cereals i arròs  
Carni  
Llavors, flors i plantes de viver  
Llet i productes lactis  
Ous, ovoproductes i aus  
Alimentació animal i farratges  
Seran subvencionables amb fons propis de la Generalitat Valenciana altres sectors de primera i segona transformació amb productes finals fora de l'annex 1 del Tractat i, en este cas, es prioritzaran les activitats enquadrades en els sectors de:  
Torrons i massapans  
Gelats  
Forn, pastisseria i brioxeria  
Sisena. Inversions i despeses no subvencionables  
1. Amb caràcter general, no podran ser subvencionades, de conformitat amb la normativa comunitària i nacional, les inversions i les despeses següents:  
- les despeses de constitució i primer establiment d'una societat;  
- les relatives a l'obra civil, construcció i adquisició de béns immobles, inclosa la compra de terrenys i despeses que s'hi relacionen (honoraris de notari, impostos i semblants);  
- treballs auxiliars i provisionals que no estiguen directament relacionats amb l'execució del projecte;  
- les inversions començades amb anterioritat a l'obtenció del certificat d'elegibilitat de les inversions, quan siga preceptiu, faran el projecte inadmissible, tret de les despeses d'estudis de viabilitat econòmica;  
- inversions en embelliment i equips de recreació (bar, pista de tenis i semblants); no obstant això, són finançables les despeses previstes amb fins pedagògics o comercials (videoprojecció, televisors, vídeos i semblants);  
- mobiliari d'oficina; no tenen eixa consideració les instal·lacions telefòniques, fax, fotocopiadores i ordinadors, inclosos programes informàtics; s'admet l'adquisició d'equips i mobiliari de laboratori i de sales de conferències;  
- compra de palets, box, palots i caixes de camp. Tampoc serà auxiliable la compra de material el període d'amortització del qual siga inferior a un any d'acord amb les normes comptables i fiscals aplicables;  
- compra i instal·lacions de maquinària i equips de segona mà, ni tampoc les despeses relatives al trasllat de maquinària ja existent fins al local d'emplaçament en què es realitzarà el projecte;  
- reparacions i obres de manteniment; no tenen la consideració de reparacions les operacions realitzades sobre maquinària instal·lada per a ampliar la seua capacitat o millorar les seues prestacions;  
- l'IVA i els impostos i taxes recuperables pel beneficiari;  
- les despeses de lloguer d'equips i les inversions finançades per mitjà d'arrendament financer (lísing), excepte si hi ha un compromís d'adquisició del bé abans que acabe el període establit per a la percepció de les ajudes. Altres costos lligats al contracte d'arrendament financer, com ara impostos, marge de l'arrendador, costos de refinançament, despeses generals o assegurances, no seran subvencionables. Així mateix, no seran subvencionables les adquisicions de béns en el marc d'un sistema de venda i arrendament retroactiu;  
- la mà d'obra pròpia, ni els materials de la mateixa procedència;  
2. L'incompliment de les obligacions anteriors donarà lloc a l'exigència de les responsabilitats que corresponguen, d'acord amb la legislació vigent.  
Quarta. Objectius de les ajudes  
A) Ajudes finançades pel FEADER  
1. Les ajudes previstes en estes bases hauran de contribuir, amb caràcter general, perquè les empreses agroalimentàries milloren el seu rendiment global com a empresa i augmenten la seua competitivitat i la seua eficiència a través del compliment dels objectius següents:  
- Desenvolupament d'una estructura moderna, integral i adequada.  
- La valoració de les matèries primeres de productors agraris vinculats a sistemes de producció artesanal.  
- Impuls de l'accés i el desenvolupament de la innovació i l'aplicació de les noves tecnologies.  
- Adaptació de les produccions a les demandes del mercat.  
- Avanç cap a la millora ambiental de la indústria alimentària.  
2. Igualment es considera objectiu prioritari d'estes ajudes contribuir a la millora de la dimensió de les empreses per a facilitar l'accés a mercats més amplis, millorar la rendibilitat i contribuir a la seua permanència en el mercat.  
B) Ajudes finançades amb fons propis de la Generalitat Valenciana  
Els objectius seran els mateixos que en les ajudes finançades pel FEADER.  
Cinquena. Actuacions objecte de les ajudes  
1. Es consideren subvencionables, de conformitat amb les previsions dels reglaments comunitaris esmentats, les inversions i despeses següents:  
a) Les corresponents a l'adquisició de maquinària i d'equipament i instal·lacions nous, inclosos els programes informàtics, lligats a la creació d'un establiment nou, l'ampliació o modernització d'un de ja existent, o l'inici d'una activitat que implique un canvi radical del producte o dels procediments de producció de l'establiment ja existent.  
b) Les despeses generals, excloses les despeses en activitats permanents o d'explotació normal de les empreses, com ara honoraris d'arquitectes, enginyers i consultors, estudis de viabilitat, adquisició de patents i llicències, que s'afegiran a la despesa a què es referix l'apartat a i fins a un límit del 12% de la despesa. La suma dels dos apartats conformarà la inversió sol·licitada a l'efecte del càlcul de l'ajuda que corresponga.  
2. Les inversions per a les quals se sol·licita l'ajuda hauran de complir els requisits següents:  
A) Ajudes finançades pel FEADER  
a) Afectar la transformació i/o comercialització dels productes enumerats en l'annex I del Tractat, excepte els productes de la pesca i els productes forestals.  
b) Tindre viabilitat economicofinancera.  
c) Complir les normes comunitàries aplicables a les inversions de què es tracte.  
d) Contribuir en una mesura apreciable a la consecució dels objectius relacionats en l'especificació quarta d'estes bases.  
e) Respondre a una necessitat estructural o territorial.   
f) Mantindre coherència amb les mesures aplicades a l'empara d'altres instruments comunitaris d'ajuda en el marc de la política agrícola comuna. En particular, i pel que fa a les accions col·lectives de comercialització posades en marxa per organitzacions de productors de fruites i hortalisses (OPFH), les inversions seran finançades en el marc d'esta orde quan la quantia del projecte d'inversió supere els 600.000 euros i comprometa més del 50% del Fons Operatiu de l'OPFH.  
B) Ajudes finançades amb fons propis de la Generalitat Valenciana  
Es consideren subvencionables les actuacions que s'especifiquen en els apartats 1 i 2 de la present especificació per a les inversions en els productes agrícoles i de l'alimentació.  
3. Sectors d'activitat subvencionables  
- la compra de vehicles destinats al transport extern a l'establiment;  
- sous i despeses socials de personal, pagats pel beneficiari, sempre que no es complisca alguna d'estes condicions: que el personal haja sigut contractat especialment i exclusivament per a treballar en el projecte i que el personal siga acomiadat en concloure les inversions;  
- la comercialització de productes agraris, silvícoles i de l'alimentació procedents d'estos sectors que no comporte operacions de preparació del producte, manipulació, condicionament, o envasament;  
- les mesures que perseguisquen la realització de projectes d'investigació i la promoció de productes agrícoles;  
- així mateix, caldrà tindre en consideració les limitacions que imposen les regles d'elegibilitat comunitàries aplicables a les accions finançades per rons estructurals i ajudes d'estat de finalitat regional en el sector agrícola.  
En este sentit, si una operació relativa a inversions patix durant els 5 anys següents al pagament de l'ajuda alguna modificació important que afecte la seua naturalesa o les seues condicions d'execució, o que proporcione un avantatge indegut a una empresa o un organisme públic, i que resulte d'un canvi de la naturalesa del règim de propietat d'una determinada infraestructura o de la interrupció o del canvi de localització d'una activitat productiva, no serà cofinançable pel FEADER.  
2. A més de les limitacions expressades amb caràcter general, en les ajudes finançades pel FEADER no podran optar a l'ajuda les inversions que:  
- Estiguen dirigides al comerç detallista en destinació.  
- Siguen de reposició o mera substitució d'equips i maquinària, excepte si la nova adquisició correspon a equips o maquinària diferents dels anteriors, tant per la tecnologia utilitzada o pel seu rendiment.  
- S'adrecen a l'obtenció de productes d'imitació de la llet.   
3. A més de les limitacions expressades amb caràcter general, en les ajudes finançades amb fons propis de la Generalitat Valenciana acollides al Reglament 70/2001 hauran de complir-se els requisits següents:  
a) El projecte d'inversió per al qual se sol·licita l'ajuda ha de referir-se a una inversió en actius materials, definida com la creació d'un establiment nou, l'ampliació d'un de ja existent o l'inici d'una activitat que implique un canvi radical del producte o dels procediments de producció de l'establiment ja existent.  
b) La inversió s'haurà de mantindre en la regió almenys durant cinc anys, i la contribució del beneficiari al seu finançament serà com a mínim del 25%.  
Setena. Classe i quantia de les ajudes  
1. Les ajudes finançades pel FEADER revestiran la forma de subvenció, com un percentatge de la inversió subvencionable, queden supeditades en la fase de pagament al percentatge de la inversió realment executada i pagada pel beneficiari, i no podran superar en cap cas el 40% d'esta inversió.  
2. L'import total de l'ajuda estarà limitat al 20% de la inversió subvencionable, que podrà incrementar-se per l'acumulació de circumstàncies que es detallen a continuació, encara que sempre sense superar el màxim del 40% de límit màxim.  
a. En un 5% de la inversió subvencionable, quan el peticionari siga una cooperativa, societat agrària de transformació o una altra entitat associativa agrària formalment constituïda.  
b. En un 5% de la inversió subvencionable per a les microempreses que complisquen almenys una de les condicions següents:  
- que estiguen situades en nuclis rurals amb menys de 2.000 habitants o zones rurals desfavorides (excloses zones urbanes);  
- que posseïsquen la qualificació d'empresa artesana agroalimentària.  
c. En un 5% de la inversió subvencionable, quan hi haja acords interprofessionals o una relació contractual formalitzada entre els productors de matèria primera i les indústries de transformació i comercialització que comprenga un mínim del 50% de la matèria primera utilitzada per l'empresa, i amb duració d'una campanya com a mínim.  
d. En un 20% de la inversió subvencionable, les noves instal·lacions o inversions impulsades per fusions, o processos d'integració o agrupació empresarial, l'objectiu dels quals siga concentrar l'oferta o proporcionar servicis amb finalitat sectorial, i que compten com a mínim amb 2 empreses que realitzen l'activitat a través de l'empresa resultant de la fusió, integració o agrupació empresarial.   
2. Quan les ajudes es concedisquen amb fons propis de la Generalitat Valenciana a petites i mitjanes empreses, s'adaptaran en la concessió a allò que s'establix en el Reglament 70/2001, de 12 de gener, i en particular als punts següents:  
a) En compliment de les disposicions de l'article 4, punt 3, del Reglament 70/2001, la intensitat màxima de l'ajuda no sobrepassarà el 30%, quan es tracte de productes fora de l'annex 1 del Tractat. Esta xifra màxima serà del 40% per als productes agrícoles inclosos en l'annex 1 esmentat, d'acord amb les disposicions del punt 7 de l'article 4 esmentat.  
No obstant això, quan la inversió es realitze en regions com València i Mislata, de conformitat amb les lletres a i c de l'apartat 3 de l'article 87 del Tractat, la intensitat bruta de l'ajuda no superarà el 15% en el cas de les petites empreses, i del 7,5% en el cas de les mitjanes.   
La intensitat de l'ajuda es reduirà a partir de l'any 2011, i s'ajustarà als termes aprovats en al mapa d'ajudes amb finalitat regional.  
b) En les ajudes individuals d'import alt caldrà ajustar-se a les disposicions de l'article 6 del dit reglament.  
c) Estes ajudes no s'acumularan a cap altra ajuda estatal, d'acord amb les disposicions de l'apartat 1 de l'article 87 del Tractat, o altres fons comunitaris, si l'acumulació conduïx a una intensitat de l'ajuda superior a l'establida en el reglament esmentat.  
3. Un mateix beneficiari, comptabilitzat en el conjunt del període 2007/2013, no podrà rebre ajudes per un import superior a 6 milions d'euros. Esta limitació no s'aplicarà als projectes de fusió o integració empresarial de caràcter sectorial.  
Huitena. Sol·licitud i documentació  
1. Les sol·licituds d'ajuda es tramitaran i es resoldran conjuntament en un únic procediment, d'acord amb el que s'establix en esta disposició, i es presentaran en dos exemplars als registres d'entrada dels servicis territorials d'Alacant, Castelló i València de la conselleria d'Agricultura, Pesca i Alimentació, juntament amb la documentació que es determine en la convocatòria corresponent, o als llocs i pels mitjans a què es fa referència en l'article 38.4 de la Llei 30/1992, de 26 de novembre.  
Les sol·licituds que corresponguen a inversions en diferents sectors d'activitat o ubicació física hauran de formular-se en expedients independents per a cada sector o ubicació.  
Quan es produïsca la convocatòria de les ajudes, la presentació també podrà fer-se per mitjans telemàtics, utilitzant els impresos i documents disposats en l'adreça electrònica , en els enllaços Servicis al ciutadà / Prop / la guia / Procediments per conselleria d'Agricultura, Pesca i Alimentació / Sol·licitud d'ajudes autonòmiques en la transformació i comercialització en destinació dels productes agrícoles, i l'alimentació. Els mitjans i les tècniques electrònics, informàtics i telemàtics utilitzats hauran de complir els criteris de seguretat, normalització i conservació a què es fa referència en el Reial Decret 263/1996, de 16 de febrer, pel qual es regula l'ús de tècniques electròniques, informàtiques i telemàtiques per l'administració general de l'Estat: per a això, és imprescindible que la persona o l'entitat dispose d'un certificat d'identitat expedit per la Fàbrica Nacional de la Moneda i Timbre (certificat 2CA, que conté la firma electrònica).  
2. El termini de presentació de sol·licituds i els imports globals màxims es determinaran anualment en cada convocatòria.  
3. En totes les ajudes d'estes bases, una vegada presentada la sol·licitud d'ajuda, els caps de les seccions d'Indústries Agràries dels servicis territorials d'Alacant, Castelló i València de la conselleria d'Agricultura, Pesca i Alimentació emetran un certificat d'elegibilitat de les inversions objecte del projecte. Una vegada en poder del beneficiari este certificat, podrà executar les inversions sense esperar que la concessió d'ajuda es produïsca i sense que això prejutge la decisió que finalment es prenga, que quedarà subjecta al resultat final d'una verificació detallada i al procés de valoració que es descriu en la base tretze.  
4. La presentació d'una sol·licitud no generarà cap dret a obtindre subvenció. Tampoc determinarà reconeixement de drets en el supòsit que no s'aproven les ajudes en la corresponent llei de pressupostos de la Generalitat Valenciana.  
5. El fet formal de presentació de la sol·licitud d'ajuda significarà implícitament l'autorització a la conselleria d'Agricultura, Pesca i Alimentació per a demanar dels organismes pertinents el certificat del compliment d'obligacions fiscals i davant de la Seguretat Social.  
6. Haurà d'acreditar-se, per mitjà de declaració responsable, la no-concurrència de cap de les circumstàncies previstes en els punts 2 i 3 de l'article 13 de la Llei 38/2003, General de Subvencions, aportar declaració responsable de compliment de la norma sobre integració de persones amb discapacitat o, si és el cas, l'exempció, i, així mateix, declaració de percentatge de treballadors discapacitats sobre plantilla total, tancada el 31 de desembre de l'any anterior al de la presentació de la sol·licitud d'ajudes, d'acord amb les disposicions del Decret 279/2004, del Govern Valencià.  
7. Les seccions d'Indústries Agràries dels servicis territorials de la conselleria d'Agricultura, Pesca i Alimentació, a la vista de les sol·licituds i de la documentació aportada, demanaran del sol·licitant l'aportació de tots els documents o les dades complementàries que troben necessaris per a la resolució de l'expedient, en particular l'ampliació de la documentació tècnica presentada en cas de considerar-se insuficient per a l'adequada valoració, així com l'acreditació dels requisits a què es referix la documentació.  
Amb les comprovacions o l'ampliació de dades necessàries prèvies, remetran l'expedient complet acompanyat d'un informe proposant la resolució positiva o denegatòria al director general competent en matèria d'indústries agroalimentàries. Este informe haurà de contindre necessàriament el pla anualitzat d'inversions de l'empresa, la inversió que es considera despesa elegible a l'efecte de concessió de l'ajuda, desglossament de les partides considerades no elegibles i obligatorietat o no de la presentació de projecte tècnic com a requisit per al cobrament de l'ajuda.  
Novena. Modificacions voluntàries de la sol·licitud  
1. La sol·licitud originàriament presentada podrà modificar-se en el termini de dos mesos des del tancament del període de presentació de sol·licituds, i sempre abans que siga objecte d'una resolució d'ajuda  
2. Estes modificacions no necessitaran autorització, encara que sí una comunicació motivada dirigida a les seccions d'Indústries Agràries dels servicis territorials de la conselleria d'Agricultura, Pesca i Alimentació, i comportaran implícita l'emissió del corresponent certificat d'elegibilitat per a les noves inversions, si és el cas.  
Deu. Esmena de les sol·licituds  
Quan la sol·licitud no posseïsca els requisits o no s'hi adjunte la documentació que resulte exigible o es considere necessària per a resoldre, de conformitat amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per mitjà de la Llei 4/1999, de 13 de gener, les seccions d'Indústries dels servicis territorials de la conselleria d'Agricultura, Pesca i Alimentació requeriran al sol·licitant perquè en el termini de deu dies esmene la falta o adjunte tots els documents preceptius, amb indicació que, si no ho fa així, se'l considerarà desistit de la seua petició, amb una resolució prèvia que haurà de ser dictada en els termes que es preveuen en l'article 42 de la llei esmentada, del director territorial de la conselleria d'Agricultura, Pesca i Alimentació en cada província.  
Onze. Ordenació i instrucció del procediment  
1. L'òrgan encarregat de l'ordenació i la instrucció del procediment serà la direcció general competent en indústries agroalimentàries, a través de l'Àrea de Pesca, Indústries i Cooperativisme, que d'ofici acordarà totes les actuacions necessàries per a la determinació, el coneixement i la comprovació de les dades en virtut de les quals ha de dictar-se la resolució.  
2. Si en la fase d'instrucció del procediment s'estima necessària l'aportació de qualsevol documentació, es concedirà al beneficiari un termini de 10 dies per a la seua presentació, transcorregut el qual se li podrà declarar decaigut en el seu dret al tràmit d'aportació documental, de conformitat amb les disposicions de l'article 76 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. L'òrgan instructor podrà demanar els informes o les dades que trobe necessaris per a resoldre adequadament les peticions.  
3. La resolució en què es tinga per transcorregut el termini i el beneficiari decaiga en el seu dret al tràmit, i el decaïment consegüent en el dret a la concessió, total o parcial, de la subvenció a concedir, serà dictada pel director general competent en indústries agroalimentàries.  
Dotze. Comissió d'avaluació i procés de valoració de les sol·licituds  
1. La concessió de les ajudes es realitzarà per mitjà del procediment de concurrència competitiva a què es fa referència en l'article 22 de la Llei 38/2003, de 17 de novembre, General de Subvencions, d'acord amb els criteris de valoració que s'indiquen en la base tretze, punt 2.  
2. Es crea una comissió de valoració formada pel cap de l'Àrea de Pesca, Indústries i Cooperativisme, el cap del Servici d'Indústries Agroalimentàries, el cap de la Secció d'Innovació i Desenvolupament, el cap de la Secció d'Indústries Alimentàries i un tècnic del Servici d'Indústries Agroalimentàries.  
3. El barem es realitzarà en 2 processos separats: d'una banda, les sol·licituds de fusió, integració o agrupació empresarial, i d'una altra, es valoraran les microempreses i la resta de beneficiaris. Els expedients s'ordenaran de més a menys puntuació en funció de l'aplicació del barem que s'explícita en la base tretze, punt 2.  
4.Quan així procedisca, se seleccionaran els expedients per a la seua resolució positiva per orde de puntuació, fins a esgotar l'import inicial. Se n'exclouran, i es denegaran definitivament sense possibilitat de reconsideració, els expedients que hagen rebut menys de 4 punts en la fase de valoració.  
5. Finalment, la comissió de valoració formularà la pertinent proposta de resolució, efectuada d'acord amb els criteris de valoració establits en estes bases.  
Tretze. Criteris de valoració   
1. Es tindran en compte els següents criteris de valoració i orde de prioritat entre sectors:  
Hortofructícola fresc i creïlles  
Hortofructícola transformat (inclou sucs i conserves, congelats i deshidratats)  
Fruites seques  
Vins i alcohols  
Oli d'oliva verge i oleaginoses  
Cereals i arròs  
Carni  
Llavors, flors i plantes de viver  
Llet i productes lactis  
Ous, ovoproductes i aus.  
Alimentació animal i farratges  
Silvicultura.  
Altres sectors de primera i segona transformació: productes finals fora de l'annex 1 del Tractat  
Torrons i massapans  
Gelats  
Forn, pastisseria i brioxeria  
2. Els expedients es puntuaran de la manera següent:  
a) Microempreses: 5 punts  
b) Ajudes anteriors: no tindre concedida ajuda en les dos últimes convocatòries: 2 punts; en alguna de les dos: 1 punt. Este epígraf no s'aplicarà en les empreses de nova creació, o procedents de fusions.  
c) Inversions dirigides a eliminar contaminacions, incrementar depuració, aprofitament de subproductes, estalvi energètic o introducció d'energies alternatives menys contaminants. Quan la inversió que demana d'ajudes siga exclusivament mediambiental: 2 punts.  
Si el total de la inversió que demana ajudes no és totalment per a inversions mediambientals: 1 punt. En el cas d'inversions parcials, la part mediambiental haurà de superar el 10% de la inversió total elegible en equips i instal·lacions.  
d) Tipus d'inversió: adaptació de microempreses a normes comunitàries obligatòries, o trasllat forçat de qualsevol tipus d'empresa des de nucli urbà a una altra ubicació amb qualificació urbanística compatible amb ús industrial: 1 punt.  
e) Creació d'ocupació: ràtio nova ocupació sobre inversió en el projecte (nombre d'ocupacions noves previstes dividit per import inversió). Per damunt de la mitjana: 1 punt.  
f) Valor afegit de l'empresa per ocupat. Resultat de dividir el valor afegit de l'empresa entre el nombre de treballadors, en l'exercici tancat anterior a la presentació de la sol·licitud. Per damunt de la mitjana: 1 punt.  
g) Rendibilitat econòmica de l'empresa: ràtio entre el resultat de les activitats ordinàries de l'empresa i l'actiu total. Per damunt de la mitjana: 1 punt.  
h) Política de qualitat: tindre establits i acreditar la implantació de sistemes d'assegurament de la qualitat o gestió mediambiental: 1 punt.  
i) Política de seguretat alimentària: tindre establits i acreditar la implantació de sistemes de certificació de producte, referits a la seguretat alimentària de les produccions o de les instal·lacions, inclosos els programes de producció integrada: 1 punt.  
j) Creació de noves empreses: 5 punts. Si més del 50% del grup de promotors o del capital inicial esta format per dones o jóvens (menors de 40 anys), la puntuació anterior s'incrementarà amb un punt addicional.  
k) Aplicació d'innovació tecnològica. Nous productes, o nous processos: 1 punt.  
l) Exclusivament per a valorar les sol·licituds de fusió, integració o agrupació empresarial: major nombre d'empreses implicades en el procés: 1 punt.  
En cas d'empat en la puntuació obtinguda, es prioritzaran aquelles empreses que hagen acreditat un major percentatge de discapacitats amb relació a la plantilla el 31 de desembre de l'any anterior al de la presentació de la sol·licitud d'ajudes, i si persistix la situació d'empat el desfarà l'anterior data de presentació de la sol·licitud.  
Catorze. Resolució de les ajudes  
1. L'Àrea de Pesca, Indústries i Cooperativisme, amb la proposta de resolució de la comissió de valoració, tramitarà la proposta de resolució definitiva de la convocatòria degudament motivada, en el termini de cinc mesos comptadors des de l'inici del període de presentació de sol·licituds.  
2. Les sol·licituds finançades pel FEADER les resoldrà el director general competent en indústries agroalimentàries, segons l'Acord de 31 de juliol de 2007, pel qual es deleguen les funcions d'autorització del pagament dels fons FEADER entre l'organisme pagador i els diferent òrgans administratius de la conselleria d'Agricultura, Pesca i Alimentació i de la conselleria de Medi Ambient, Aigua, Urbanisme i Habitatge.  
Les sol·licituds finançades per fons propis de la Generalitat Valenciana seran resoltes pel director general competent en indústries agroalimentàries, per delegació de la consellera d'Agricultura, Pesca i Alimentació.  
3. El termini de resolució s'establix en sis mesos, comptadors des de la data de l'inici del termini de presentació de sol·licituds. La falta de resolució en termini tindrà efectes desestimatoris, en els termes previstos en l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en l'article 55 de la Llei 9/2001, de 27 de desembre, de Mesures Fiscals, de Gestió Administrativa i Financera i d'Organització de la Generalitat Valenciana.  
4. La resolució de la convocatòria serà publicada en el Diari Oficial de la Comunitat Valenciana, i les resolucions individuals i condicions particulars seran notificades a cada un dels beneficiaris.  
5. Les aprovacions de les sol·licituds degudament motivades i fonamentades establiran: la inversió auxiliable, la quantia de les ajudes concedides com a percentatge de la inversió auxiliable, l'administració o les administracions que financen les ajudes (comunitària, nacional o autonòmica) i els seus percentatges de participació, les anualitats en què es distribuïxen, d'acord amb el pla d'inversió presentat en la sol·licitud i el termini concedit al beneficiari en cada anualitat per a comunicar la realització de la inversió i per a justificar el pagament de les inversions realitzades.  
6. Les denegacions incloses en la resolució de la convocatòria seran comunicades als interessats. Si la causa de la denegació és la inexistència de crèdit per aplicació del barem de priorització, amb petició prèvia de l'interessat, realitzada en el període comprés entre l'1 i el 31 de desembre de l'any de la convocatòria, podran ser reconsiderades en les dos convocatòries següents, sense tindre preferència per la seua antiguitat (excepte en cas d'empat, i sense perjudici del que s'establix en la base 13.2), i tota la documentació presentada anteriorment serà vàlida, excepte la necessària per a la nova valoració en l'exercici següent que puga incrementar la puntuació obtinguda.  
7. De conformitat amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la resolució del director general competent en indústries agroalimentàries posarà fi a la via administrativa, i contra esta podrà interposar-se potestativament un recurs de reposició davant del director de la l'Agència Valenciana de Foment i Garantia Agrària (AVFGA), per a les ajudes FEADER, o de la consellera d'Agricultura, Pesca i Alimentació, per a ajudes amb fons propis, en el termini d'un mes comptador des de l'endemà de la seua publicació o notificació, o directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos.  
8. Una vegada notificada l'aprovació, l'interessat enviarà un escrit d'acceptació en el termini de quinze dies naturals; en cas contrari, s'entendrà que renuncia a l'ajuda concedida.  
9. Per a les ajudes finançades pel FEADER, amb caràcter mínim anual, l'Agència Valenciana de Foment i Garantia Agrària (AVFGA), com a autoritat de gestió del Pla de Desenvolupament Rural (PDR), publicarà (en versió electrònica o impresa) la llista de beneficiaris de les ajudes, les denominacions de les operacions subvencionades i els imports de les ajudes públiques assignades a tals operacions.  
Quinze. Compatibilitat de les ajudes  
1. Les ajudes concedides finançades per FEADER no són compatibles amb altres fons estructurals o qualsevol altre instrument financer comunitari.  
2. Cap de les inversions subvencionables previstes en esta orde podrà beneficiar-se simultàniament de qualsevol altra ajuda publica per a la mateixa finalitat, excepte les concedides a l'empara de l'Orde de 24 de gener de 2007, de la conselleria d'Agricultura, Pesca i Alimentació (DOGV núm. 5447, de 09/02/2007), que es declaren compatibles, dins dels limites totals establits en el Reglament (CE) núm. 70/2001, de la Comissió, de 12 de gener de 2001, relatiu a l'aplicació dels articles 87 i 88 del Tractat CE a les ajudes estatals a les petites i mitjanes empreses, i en el Reglament (CE) 1998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat a les ajudes de minimis.  
3. L'import de les ajudes regulades en estes bases en cap cas podrà ser de tal quantia que, aïlladament o en concurrència amb ajudes d'altres administracions públiques o d'altres ens públics, supere el 40% del cost de la inversió elegible a executar pel beneficiari.  
Setze. Sobre el termini per a la realització i justificació de les inversions  
1. L'incompliment dels terminis previstos per a la comunicació de la finalització de la inversió i de la justificació de les despeses realitzades en cada anualitat, sense obtindre pròrroga, suposarà la pèrdua de l'ajuda corresponent a l'anualitat en qüestió, o de la totalitat en cas d'una única anualitat.  
2. Les pròrrogues del període concedit en la resolució per a la realització i justificació de les inversions se sol·licitaran amb trenta dies naturals d'antelació al termini establit, davant de les seccions d'Indústries Agràries dels servicis territorials de la conselleria d'Agricultura, Pesca i Alimentació, que remetran la sol·licitud, acompanyada del seu informe sobre procedència de la prorroga, al director general competent en indústries agroalimentàries. Este resoldrà, en les ajudes cofinançades pel FEADER, amb un informe previ favorable de l'Agència Valenciana de Foment i Garantia Agrària (AVFGA) sobre l'ampliació i comunicarà, si és el cas, el nou termini concedit per a la realització i justificació de les inversions.  
L'AVFGA disposarà d'un termini de 10 dies per a emetre el dit informe, l'objecte del qual serà acreditar l'existència o no de crèdit disponible en els anys futurs a què afecte la reprogramació sol·licitada pel beneficiari.  
3. Per al pagament de l'ajuda, serà necessari que, abans de la data establida en la resolució com a fi de la realització i justificació, les inversions es troben totalment acabades, la maquinària i l'equip instal·lats, i els pagaments totalment justificats per mitjà de factures i justificants de pagament o avals per les quantitats no pagades. L'incompliment d'esta condició, sense obtindre pròrroga, ocasionarà la pèrdua de l'anualitat o de l'ajuda total, si és el cas.  
4. Només podran beneficiar-se de la contribució del FEADER les actuacions en què l'AVFGA haja abonat l'ajuda entre l'1 de gener de 2007 i el 31 de desembre de 2015.  
Dèsset. Desviacions sobre les anualitats resoltes  
1. El pagament sol·licitat podrà comprendre l'import total de la subvenció, en el cas de resolució total, o la part corresponent a l'anualitat de les inversions aprovades i realitzades relatives a despeses plurianuals. Una anualitat no serà susceptible de dividir-se en pagaments parcials.  
2. L'incompliment per minoració de la inversió programada en les anualitats del pla d'inversió aprovat tindrà com a conseqüència una penalització en el pagament de l'anualitat per valor de la mitat del percentatge d'incompliment. Esta penalització només s'aplicarà quan l'incompliment supere el 20% de la inversió aprovada en la dita anualitat.  
Díhuit. Sobre modificacions quantitatives d'anualitats  
1. Les modificacions quantitatives del programa d'inversions presentat i com a conseqüència, de les anualitats en les resolucions dictades, es presentaran davant de les seccions d'Indústries Agràries dels servicis territorials de la conselleria d'Agricultura, Pesca i Alimentació, acompanyades d'una justificació valorada de les circumstàncies que concorren en la modificació.  
2. No podran presentar-se modificacions de la primera anualitat.  
3. Les sol·licituds de modificació es presentaran des de l'1 de novembre fins al 30 de novembre de l'any anterior a l'anualitat que es pretén modificar.  
4. El director general competent en indústries agroalimentàries resoldrà sobre la modificació sol·licitada en el termini màxim de dos mesos des de la presentació, tenint en compte la causa que ha originat la modificació, els compromisos ja contrets i les disponibilitats de la dotació pressupostària de l'exercici de què es tracte.  
Dènou. Sobre modificacions qualitatives d'anualitats  
1. Les modificacions qualitatives substancials del programa d'inversions presentat requeriran l'aprovació de la direcció general competent en indústries agroalimentàries.  
2. La sol·licitud de modificació de les inversions previstes a executar en l'anualitat es presentaran davant de les seccions d'Indústries Agràries dels servicis territorials de la conselleria d'Agricultura, Pesca i Alimentació, acompanyades d'una justificació valorada de les circumstàncies que concorren en la modificació i de les factures proforma de les noves inversions.  
3. En les noves inversions no previstes amb anterioritat serà necessari disposar del certificat d'elegibilitat de les inversions emés per les seccions d'Indústries Agràries dels servicis territorials de la conselleria d'Agricultura, Pesca i Alimentació.  
4. El director general competent en indústries agroalimentàries resoldrà sobre la modificació sol·licitada en el termini màxim de dos mesos des de la presentació, tenint en compte la causa que ha originat la modificació, el manteniment de l'objectiu i la finalitat de les inversions previstes inicialment, i la possible alteració d'elements del barem tinguts en compte per a la valoració de la sol·licitud.  
5. La no-aprovació de les modificacions qualitatives sol·licitades implicarà la no-elegibilitat de les noves inversions i, complementàriament, si s'alteren les condicions de la valoració per les quals es va atorgar l'ajuda, podrà derivar-se la revocació de l'ajuda i exigir-se el reintegrament de les quantitats ja percebudes.   
Vint. Sol·licitud de pagament i justificació de les despeses   
1. La sol·licitud de pagament de la subvenció, dirigida a la direcció general competent en indústries agroalimentàries, es presentarà abans de la data establida en la resolució de concessió per a cada anualitat de l'exercici en què s'haja concedit l'ajuda, al Registre General en els servicis territorials d'esta, o de qualsevol altra de les maneres previstes en l'article 38.4 de la Llei 30/1992, de Règim Jurídic de les Administracions Públiques i del Procedimen  
2. En les ajudes finançades pel FEADER, la direcció general competent en indústries agroalimentàries posseïx per delegació de l'AVFGA, segons l'acord de delegació de 30 de gener de 2007, les funcions d'autorització de pagaments, així com la pràctica dels controls, cosa que es farà constar expressament quan les resolucions s'adopten per delegació.  
3. Les seccions d'Indústries Agràries dels servicis territorials de la conselleria d'Agricultura, Pesca i Alimentació seran les unitats responsables del correcte ompliment dels expedients de pagament de les ajudes acollides a la present orde i, per a això, demanaran als beneficiaris la documentació i els justificants de pagament.  
Quant a les despeses subvencionables i justificació de les subvencions, caldrà ajustar-se a les disposicions dels articles 30 i 31 de la Llei 38/2003, de 17 de novembre, General de Subvencions, i quan l'import de la despesa subvencionable supere l'import de 12.000 euros en el supòsit de subministrament de béns d'equip o prestació de servicis per empresa de consultoria o assistència tècnica, el beneficiari haurà de presentar com a mínim 3 ofertes de diferents proveïdors; l'elecció entre estes es realitzarà d'acord amb criteris d'eficiència i economia, que caldrà justificar en la fase de pagament de l'ajuda amb una memòria explicativa quan no recaiga en la proposta econòmica més avantatjosa.  
4. La justificació de les despeses es realitzarà per mitjà del compte justificatiu amb aportació de justificants de despesa (i extractes bancaris que acrediten la materialització del pagament de les factures), regulada en l'article 72 del RD 887/2006, pel qual s'aprova el Reglament de la Llei 38/2003, de 17 de novembre, General de Subvencions.  
En tot cas, les factures hauran de presentar-se en original per a procedir al segellament i la invalidació en la Secció d'Indústries Agràries dels servicis territorials de la conselleria d'Agricultura, Pesca i Alimentació que corresponga. L'estampillament indicarà la subvenció per a la justificació de la qual han sigut presentats i si l'import del justificant s'imputa totalment o parcialment a la subvenció. En este últim cas, s'indicarà la quantia exacta que resulte afectada per la subvenció. Una vegada realitzat l'estampillament, les còpies compulsades s'integraran en l'expedient i els originals es tornaran al beneficiari.  
5. Alternativament, i amb caràcter opcional, la justificació total o parcial de la inversió podrà fer-se per mitjà de la presentació del compte justificatiu amb aportació d'informe d'auditor a què es fa referència en l'article 74 del RD 887/2006, pel qual s'aprova el Reglament de la Llei 38/2003, de 17 de novembre, General de Subvencions, sempre que es complisquen les condicions següents:  
a) La revisió d'auditoria tindrà l'abast i la naturalesa del treball que es determine i s'acompanyaran d'un certificat de l'equip auditor.  
b) La no-adequació total del certificat d'auditoria a allò que s'ha especificat s'entendrà com un incompliment de l'obligació de justificar, i podrà comportar, si no s'esmena, el decaïment de l'ajuda concedida i el reintegrament de les quantitats percebudes amb els interessos corresponents.  
c) El beneficiari haurà d'aportar els originals de les factures per a l'estampillament, i còpies de les factures i justificants de pagament a l'efecte de garantir comprovacions ulteriors.  
d) Els honoraris a què done lloc este certificat d'auditoria podran ser considerats despesa elegible, dins del 12% d'honoraris i imprevistos que s'especifica en la base cinquena, apartat 1.  
Per a subvencions concedides per un import inferior a 60.000 euros, podrà tindre caràcter de document amb validesa jurídica per a la justificació de la subvenció el compte justificatiu regulat en l'article 75 del RD 887/2006.  
6. Una vegada completat l'expedient de pagament, les unitats esmentades dels servicis territorials remetran a la direcció general competent en indústries agroalimentàries la documentació següent, aportada pel beneficiari, acompanyada dels llistats de control i la resta de documents corresponents que figuren en el manual de procediment de l'ajuda.  
A la vista d'esta documentació, el director general resoldrà sobre el pagament definitiu de l'anualitat o de l'ajuda.  
7. Únicament s'abonarà la totalitat de la subvenció concedida si la inversió del projecte ha sigut justificada íntegrament; en qualsevol altre cas, només s'abonarà la part de la subvenció proporcional als justificants de despesa aportats, sense perjudici del que s'establix en la base 17.2.  
En aplicació de l'article 31.1 del Reglament (CE) 1975/2006, si l'import sol·licitat del pagament supera l'import a pagar, després de l'estudi de l'admissibilitat de la sol·licitud de pagament, en més d'un 3%, s'aplicarà una reducció en la quantitat a pagar igual a la diferència entre els dos imports esmentats.  
No obstant això, no s'aplicarà cap reducció si el beneficiari pot demostrar que no és responsable de la inclusió de l'import no subvencionable.  
8. Per al pagament corresponent a l'ajuda, o en l'última anualitat en el cas de resolucions plurianuals, caldrà que la inversió objecte de l'ajuda estiga inscrita en el Registre d'Establiments Agroalimentaris de la conselleria d'Agricultura, Pesca i Alimentació.  
9. Els béns i elements constitutius de la inversió subvencionada no podran ser objecte de transmissió voluntària, ni l'activitat productiva podrà interrompre's voluntàriament, durant el període de cinc anys, comptadors a partir de la data de la resolució, o durant tota la seua vida útil si esta és menor. Per a les inversions cofinançades pel FEADER, el termini de 5 anys comença a comptar des del pagament de l'ajuda. L'incompliment d'esta condició serà causa del reintegrament de l'ajuda corresponent al bé en qüestió, proporcionalment al termini incomplit, més els interessos corresponents.  
10. El termini total d'execució de les inversions objecte de l'ajuda, incloses les pròrrogues concedides, no podrà superar els 5 anys comptats des de la data de la resolució. Les inversions executades i pagades fora d'esta data no seran susceptibles d'ajuda.  
11. El Servici d'Indústries Agroalimentàries o les seccions d'Indústries Agràries dels servicis territorials de la conselleria d'Agricultura, Pesca i Alimentació podran, en qualsevol moment, efectuar les visites i comprovacions que considere necessàries per a verificar la realització i el funcionament normal de les actuacions subvencionades o requerir al beneficiari la presentació de qualsevol documentació encaminada a la dita verificació.  
Vint-i-un. Reintegrament de les quantitats  
1. Són causes de reintegrament les previstes en els articles 36 i 37 de la Llei 38/2003, de 17 de novembre, General de Subvencions.  
2. En les ajudes finançades pel FEADER, en els casos d'irregularitats i de recuperació de quantitats indegudament pagades, s'aplicaran les disposicions del Reglament 1848/06, relatiu a les irregularitats i a la recuperació de les quantitats indegudament pagades en el marc de la política agrícola comuna.  
Vint-i-dos. Pèrdua o minoració de l'ajuda  
1. Tota alteració de les condicions tingudes en compte per a la concessió de l'ajuda i, en tot cas, l'obtenció concurrent de subvencions o ajudes atorgades per altres administracions públiques o ens públics o privats, podrà donar lloc a la modificació de la resolució de concessió i, si és el cas, a la pèrdua del dret al cobrament total o parcial de la subvenció.  
2. Es podrà prescindir del tràmit d'audiència quan no figuren en el procediment ni siguen tinguts en compte en la resolució altres fets ni altres al·legacions o proves que les presentades per l'interessat.  
Vint-i-tres. Règim d'infraccions i sancions  
El règim sancionador en la matèria regulada en esta orde serà l'establit en el títol IV de la Llei 38/2003, de 17 de novembre, General de Subvencions.  
ANNEX II  
Bases del règim de les ajudes per a la cooperació en el desenvolupament de nous productes, processos i tecnologies en el sector agrícola i alimentari.  
Les bases reguladores d'estes ajudes són complementàries de les del règim d'ajudes a les inversions dirigides a la millora de les condicions de transformació i comercialització dels productes agrícoles i de l'alimentació, i en tot allò no regulat en estes, amb caràcter supletori, s'aplicarà el contingut de les bases esmentades.  
Les especificacions particulars són les següents:  
Primera. Objecte   
1. Establir, en l'àmbit territorial de la Comunitat Valenciana, un règim d'ajudes per a la cooperació en el desenvolupament de nous productes, processos i tecnologies en el sector agrícola i alimentari, finançat en l'àmbit del Pla Millorar Agrorural amb fons propis de la Generalitat Valenciana, i en les condicions establides en el Reglament (CE) núm. 70/2001, de la Comissió, de 12 de gener de 2001, relatiu a l'aplicació dels articles 87 i 88 del Tractat CE a les ajudes estatals a les petites i mitjanes empreses (L 10, de 13.01.2001).  
2. A més de les limitacions ja expressades de caràcter general, hauran de complir-se també els requisits següents:  
a) El projecte d'inversió per al qual se sol·licita l'ajuda ha de referir-se a una inversió en actius materials, definida com la creació d'un establiment nou, l'ampliació d'un de ja existent o l'inici d'una activitat que implique un canvi radical del producte o dels procediments de producció de l'establiment ja existent.  
b) La inversió haurà de mantindre's en la regió almenys durant cinc anys, i la contribució del beneficiari al seu finançament serà com a mínim del 25%.  
Segona. Beneficiaris  
1. Podran ser beneficiaris de les ajudes a què es referixen estes bases: les empreses agroalimentàries dotades de personalitat jurídica sobre les quals recaiga la càrrega financera de les inversions, materials o immaterials, i despeses que es consideren subvencionables en la cooperació per al desenvolupament de nous productes, processos i tecnologies, d'execució en l'àmbit territorial de la Comunitat Valenciana, i que posseïsquen la condició de microempresa i petita i mitjana empresa definides segons els criteris establits de la Recomanació 2003/361/CE, de la Comissió (2003/361/CE, de 06.05.2003).  
2. Les inversions i les despeses de la cooperació podran ser assumides per més d'un beneficiari. En este cas, la relació haurà d'estar degudament formalitzada i entre els cooperants es designarà un beneficiari; es podran justificar les inversions i despeses pel conjunt de participants en el procés de cooperació, en la part proporcional a la seua participació i amb les condicions següents:  
a) En la sol·licitud i en la concessió hauran de fer-se constar els compromisos d'execució assumits per cada membre de l'agrupació, així com l'import de subvenció a aplicar per cada un d'ells, que tindran igualment la condició de beneficiaris.  
b) Caldrà nomenar representant o apoderat únic de l'agrupació, amb prou poders per a complir les obligacions que com a beneficiari corresponen a l'agrupació.  
c) Els integrants de l'agrupació han de comprometre's a no dissoldre's fins que no haja transcorregut el termini de prescripció previst en els articles 39 i 65 de la Llei 38/2003, General de Subvencions.  
d) Cada membre estarà obligat a complir els requisits de justificació respecte de les activitats realitzades en nom i per compte de l'agrupació. Esta documentació formarà part de la justificació que te l'obligació de retre el beneficiari que va sol·licitar la subvenció.  
Tercera. Objectius de les ajudes  
1. Les ajudes previstes en estes bases hauran de contribuir, amb caràcter general, a la consecució d'algun dels objectius següents:  
1. Millorar la dimensió de les empreses per a facilitar l'accés a mercats més amplis, millorar la rendibilitat i contribuir a la seua permanència.   
2. Millorar la integració o cooperació entre les anelles de la cadena i evitar la dispersió del valor afegit a altres sectors.   
3. Fomentar projectes integrats i la seua coordinació.   
4. Establir convenis i acords amb les entitats dedicades a la investigació perquè mantinguen i desenvolupen els seus programes del sector de la indústria alimentària.  
5. Donar suport a projectes d'investigació que desenvolupen directament empreses del sector productor.  
6. Donar suport a les inversions derivades de l'aplicació de noves tecnologies.  
7. Donar suport a inversions per a l'elaboració de nous productes i l'aplicació de nous processos i tecnologies.   
8. Donar suport a inversions derivades del disseny, el desenvolupament i l'assaig de productes, processos i tecnologies derivades d'un procés de col·laboració per al desenvolupament d'innovació.  
9. Facilitar l'ús de noves tecnologies de la informació i comunicació (TIC), entre les quals el suport a la implantació de sistemes de comerç electrònic, estimular l'accés a mercats majoristes de matèries primeres i venda de productes elaborats i el suport a la implantació de sistemes informàtics de gestió que faciliten el control i funcionament de les empreses.  
2. Es consideraran prioritàries totes les inversions que suposen la millora de la dimensió econòmica de les empreses, les que es dirigisquen a la reestructuració i modernització de sectors que puguen veure's afectats, en un futur, per canvis substancials, i les que contribuïsquen a potenciar i complementar plans estratègics de la Comunitat Valenciana (Pla Millorar Agrorural) o del Ministeri d'Agricultura, Pesca i Alimentació.  
Quarta. Actuacions objecte de les ajudes  
1. Es consideren subvencionables, de conformitat amb les previsions de l'article 20 del Reglament (CE) núm. 1974/2006, de la Comissió, de 15 de desembre de 2006: les inversions i despeses que corresponguen a activitats preparatòries com ara el disseny, el desenvolupament i l'assaig de productes, processos i tecnologies i les inversions materials o immaterials relacionades amb la cooperació, abans de l'ús dels nous productes, processos i tecnologies amb fins comercials.  
2. El procés de cooperació implicarà la col·laboració per a la consecució dels fins d'un mínim de dos empreses agroalimentàries. Este requisit no serà necessari quan el beneficiari siga una entitat associativa de segon grau o ulterior, amb entitats associades en nombre superior a dos.  
Cinquena. Classe i quantia de les ajudes  
1. Les ajudes revestiran la forma de subvenció, com un percentatge de les inversions i despeses subvencionables, i quedaran supeditades en la fase de pagament al percentatge de la inversió o despesa realment executada i pagada pel beneficiari.  
2. L'import total de l'ajuda estarà limitat a un màxim del 40% de la inversió o despesa utilitzada en la cooperació, i a un màxim del 30% quan la cooperació afecte productes fora de l'annex I del Tractat.  
No obstant això, quan la inversió es realitze en regions com València i Mislata, de conformitat amb les lletres a i c de l'apartat 3 de l'article 87 del Tractat, la intensitat bruta de l'ajuda no superarà el 15% en el cas de les petites empreses, i el 7,5% en el cas de les mitjanes.  
Sisena. Sol·licitud i documentació  
1. Les sol·licituds d'ajuda es dirigiran al director general competent en indústries agroalimentàries, es tramitaran i es resoldran conjuntament en un únic procediment, d'acord amb el que s'establix en estes bases, i es presentaran en dos exemplars al Registre d'Entrada de la conselleria d'Agricultura, Pesca i Alimentació, juntament amb la documentació que s'establisca en la convocatòria d'ajudes, o als llocs i pels mitjans a què es referix l'article 38.4, de la Llei 30/1992, de 26 de novembre.  
La presentació podrà fer-se també per mitjans telemàtics utilitzant els impresos i documents disposats en l'adreça electrònica , en els enllaços Servicis al ciutadà / Prop / la guia / Procediments per conselleria d'Agricultura, Pesca i Alimentació / Sol·licitud d'ajudes autonòmiques en la transformació i comercialització en destinació dels productes agrícoles, i l'alimentació.  
Els mitjans i les tècniques electrònics, informàtics i telemàtics utilitzats hauran de complir els criteris de seguretat, normalització i conservació a què es fa referència en el Reial Decret 263/1996, de 16 de febrer, pel qual es regula la utilització de tècniques electròniques, informàtiques i telemàtiques per l'administració general de l'Estat, i per a això és imprescindible que la persona o l'entitat sol·licitant dispose d'un certificat d'identitat expedit per la Fàbrica Nacional de la Moneda i Timbre (certificat 2CA, que conté la firma electrònica).  
2. El termini de presentació de sol·licituds i els imports globals màxims es determinaran anualment en cada convocatòria.  
3. Una vegada presentada la sol·licitud d'ajuda, el cap del Servici d'Indústries Agroalimentàries emetrà un certificat d'elegibilitat de les inversions objecte del projecte. Una vegada en poder del beneficiari este certificat, podrà executar les inversions sense esperar que la concessió d'ajuda es produïsca, i sense que això prejutge la decisió que finalment s'adopte, que quedarà subjecta al resultat final d'una verificació detallada i al procés de valoració que es descriu en la base novena.  
4. La presentació de sol·licitud no generarà cap dret a obtindre subvenció. Tampoc determinarà reconeixement de drets en el supòsit que no s'aproven les ajudes en la corresponent llei de pressupostos de la Generalitat Valenciana.  
5. El fet formal de presentació de la sol·licitud d'ajuda implicarà implícitament l'autorització a la conselleria d'Agricultura, Pesca i Alimentació per a demanar dels organismes pertinents el certificat de compliment d'obligacions fiscals i davant de la Seguretat Social.  
6. Caldrà acreditar, per mitjà de declaració responsable, la no-concurrència de cap de les circumstàncies previstes en el punt 2 i 3 de l'article 13 de la Llei 38/2003, General de Subvencions.  
Setena. Comissió d'avaluació i procés de valoració de les sol·licituds   
1. La concessió de les ajudes es realitzarà per mitjà del procediment de concurrència competitiva a què es fa referència en l'article 22 de la Llei 38/2003, de 17 de novembre, General de Subvencions, d'acord amb els criteris de valoració que s'indiquen en la base onze, punt 2.  
2. Les sol·licituds seran valorades per la mateixa comissió de valoració creada en les bases de les ajudes a les inversions dirigides a la millora de les condicions de transformació i comercialització dels productes agraris, silvícoles i de l'alimentació.  
3. L'òrgan instructor, que és l'Àrea de Pesca, Indústries i Cooperativisme, elevarà l'expedient a la comissió de valoració perquè procedisca a avaluar les sol·licituds admeses i desestimades i formule la pertinent proposta de resolució, efectuada d'acord amb els criteris de valoració establits en estes bases.  
Huitena. Criteris de valoració   
Els expedients es puntuaran de la manera següent:  
a) Major nombre de productors, a què arribaran els beneficis de la cooperació: 1 punt.  
b) Major nombre d'empreses participants en la cooperació: 1 punt.  
c) Existència de convenis d'investigació amb organismes oficials o privats dedicats a la investigació agroalimentària: 1 punt.  
d) Cooperació per a la resolució d'un problema de gestió mediambiental: 1 punt.  
e) Cooperació per a la implantació de TIC: 1 punt.  
f) Cooperació per al desenvolupament d'un nou producte o procés amb transcendència sectorial i que supose una novetat absoluta en el sector en què desenvolupen la seua activitat les empreses cooperants: 2 punts.  
g) Cooperació per a la valoració de productes o subproductes de matèries primeres agràries de productors de la Comunitat Valenciana: 1 punt.  
h) Projectes que tracten d'activitats que tinguen especial interés per afectar o estar inclosos en plans estratègics de la Comunitat Valenciana: 1 punt.  
Novena. Resolució de les ajudes  
1. L'Àrea de Pesca, Indústries i Cooperativisme, amb la proposta de resolució de la comissió de valoració, tramitarà la proposta de resolució definitiva de la convocatòria degudament motivada en el termini de cinc mesos comptadors des de l'inici del període de presentació de sol·licituds.  
2. Les sol·licituds seran resoltes pel director general competent en indústries agroalimentàries, per delegació de la consellera d'Agricultura, Pesca i Alimentació.  
3. El termini de resolució s'establix en 6 mesos, comptadors des de la data de l'inici del termini de presentació de sol·licituds. La falta de resolució en termini tindrà efectes desestimatoris en els termes previstos en l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en l'article 55 de la Llei 9/2001, de 27 de desembre, de Mesures Fiscals, de Gestió Administrativa i Financera i d'Organització de la Generalitat Valenciana.  
4. La resolució de la convocatòria es publicarà en el Diari Oficial de la Comunitat Valenciana, i la resolució individualitzada i les condicions particulars seran notificades a cada un dels beneficiaris.  
5. Les aprovacions de les sol·licituds degudament motivades i fonamentades establiran: la inversió auxiliable, la quantia de les ajudes concedides com a percentatge de la inversió auxiliable, les anualitats en què es distribuïxen, d'acord amb el pla d'inversió presentat en la sol·licitud, i el termini concedit al beneficiari en cada anualitat per a comunicar la realització de la inversió i per a justificar el pagament de les inversions realitzades.  
6. Les denegacions incloses en la resolució de la convocatòria seran comunicades als interessats. Si la causa de la denegació és la inexistència de crèdit per aplicació de la valoració, amb petició prèvia de l'interessat, realitzada en el període comprés entre l'1 i el 31 de desembre de l'any de la convocatòria, podrà ser reconsiderada per única vegada en la convocatòria de l'exercici següent, sense tindre preferència per la seua antiguitat, i tota la documentació presentada anteriorment serà vàlida, excepte la necessària per a la nova valoració en l'exercici següent que puga incrementar la puntuació obtinguda.  
7. De conformitat amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la resolució del director general competent en indústries agroalimentàries posarà fi a la via administrativa, i contra esta podrà interposar-se potestativament un recurs de reposició davant de la consellera d'Agricultura, Pesca i Alimentació, en el termini d'un mes, comptador des de l'endemà de la seua publicació o notificació, o directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos.  
8. Una vegada notificada l'aprovació, l'interessat enviarà un escrit d'acceptació en el termini de quinze dies naturals; en cas contrari, s'entendrà que renuncia a l'ajuda concedida.  
Deu. Sol·licitud de pagament i justificació de les despeses   
1. La sol·licitud de cobrament de la subvenció, dirigida a la direcció general competent en indústries agroalimentàries, es presentarà abans de la data establida en la resolució de concessió de l'ajuda per a cada anualitat de l'exercici en què s'haja concedit l'ajuda, al Registre General de la conselleria d'Agricultura, Pesca i Alimentació o de qualsevol altra de les maneres previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú  
2. L'Àrea de Pesca, Indústries i Cooperativisme serà la unitat responsable del correcte ompliment dels expedients de pagament de les ajudes acollides a la present orde i, per a això, demanaran als beneficiaris la documentació i els justificants de pagament que es descriuen en l'annex III B de la sol·licitud d'ajuda.  
3. Quant a les despeses subvencionables i justificació de les subvencions, caldrà ajustar-se a les disposicions dels articles 30 i 31 de la Llei 38/2003, de 17 de novembre, General de Subvencions, i quan l'import de la despesa subvencionable supere l'import de 12.000 euros en el supòsit de subministrament de béns d'equip o prestació de servicis per empresa de consultoria o assistència tècnica, el beneficiari haurà de presentar com a mínim 3 ofertes de diferents proveïdors, l'elecció entre estes es realitzarà d'acord amb criteris d'eficiència i economia, i caldrà justificar-la en la fase de pagament de l'ajuda, amb una memòria explicativa quan no recaiga en la proposta econòmica més avantatjosa   
4. La justificació de les despeses es realitzarà per mitjà del compte justificatiu amb aportació de justificants de despesa, regulada en l'article 72 del RD 887/2006, pel qual s'aprova el Reglament de la Llei 38/2003, de 17 de novembre, General de Subvencions, el model i les característiques del qual es detallen en l'annex III B de la sol·licitud d'ajuda.   
En tot cas, les factures hauran de presentar-se en original per a procedir al segellamentt i la invalidació en la direcció territorial de la conselleria d'Agricultura, Pesca i Alimentació que corresponga.  
5. L'Àrea de Pesca, Indústries i Cooperativisme podrà, en qualsevol moment, efectuar les visites i comprovacions que considere necessàries per a verificar la realització i el funcionament normal de les actuacions subvencionades o requerir al beneficiari la presentació de qualsevol documentació encaminada a la dita verificació.